Budistička terminologija
<s></s>

<s>A</s>

<s>abhidhamma - viša dhamma ili razrada učenja.</s><s>To je kasnija zbirka tekstova kojima se sistematizuje Budino učenje.</s>

<s>abhiññā - neposredno znanje; intuitivne moći koje dolaze sa vežbanjem koncentracije: sposobnost da se čuje i vidi na veliku daljinu, da se čitaju misli drugih, sećanje na prošle živote i znanje koje briše mentalne nečistoće.</s><s>Videti asava.</s>

<s>āćariya - učitelj, mentor.</s>

<s>adhiṭṭhāna - dlučnost, rešenost.</s><s>Jedno od deset savršenstava (pārami).</s>

<s>ađahn (tajlandski jezik; takođe „ađarn“, „ađaan“ itd.) - Učitelj, mentor.</s><s>Ekvivalent sanskritskom pojmu aćariya.</s>

<s>ađđhatta - unutrašnje, u sebi, sopstveno, subjektivno.</s><s>Odnosi se na subjektivni doživljaj osjećaja kao i na subjektivni doživljaj smirenja i zadovoljstva u stanjima meditacije.</s>

<s>akāliko - vanvremeno; neuslovljeno vremenom ili godišnjim dobima; ono što odmah deluje</s>

<s>akusala - karmički štetno, nevešto, pogrešno.</s><s>Videti suprotno kusala.</s>

<s>anāgāmī - ne-povratnik.</s><s>Osoba koja je odbacila pet nižih okova koji um vezuju za krug preporađanja (videti samyođana) i koja će se posle smrti pojaviti u nekom od svetova Brahme nazvanim čista boravišta, da bi tu dostigao nibbānu, nikad se više ne rodivši u ovome svetu.</s>

<s>ānāpānasati - sabranost pažnje na dah.</s><s>Meditativna tehnika u kojoj se centar pažnje vezuje za osećaje koji se javljaju pri udahu i izdahu.</s>

<s>anattā - ne-ja, ne-sopstvo; anata je osnovna zamisao budističkog učenja kojim se odbija mogućnost postojanja bilo koje sopstvenosti, suštine, biti i individualnog principa.</s>

<s>anićća - nestalnost, nepostojanost, prolaznost.</s>

<s>anupādisesa-nibbāna - nibbāna posle koje više nema goriva za vatru života (analogija sa ugašenom vatrom čiji su ugarci već ohlađeni -- nibbāna arahanta posle njegove smrti.</s>

<s>anupubbī-kathā - postepeno upućivanje.</s><s>Budin metod podučavanja Dhammi koji slušaoca progresivno vodi kroz sve supstilinije pojmove: velikodušnost (videti dana), vrlinu (videti sila), nebeske svetove, prepreke, odricanje i četiri plemenite istine.</s>

<s>anusaya - prikrivene sklonosti, opsednustosti kojima se um vraća uvek iznova: čulna zadovoljstva, naši stavovi, sumnje, razne pogrešne ideje.</s>

<s>apāya-bhūmi - stanje lišavanja; četiri niža nivoa egzistencije u kojima je moguće preporoditi se zbog prošlih loših postupaka (videti kamma): preporađanje u paklu, kao gladni duh, kao ljutiti demon (videti asura), ili kao životinja.</s><s>Nijedno od ovih stanja nije večno.</s><s>Uporediti sugati.</s>

<s>apāya-mukha - put ka lišavanju -- preljuba; uživanje u piću ili stimulativnim sredstvima; uživanje u kockanju; druženje sa lošim ljudima.</s><s>Svaki od ovih postupaka utire put preporađanju u jednom od nižih nivoa egzistencije (videti apāya-bhūmi).</s>

<s>appamada - promišljenost, marljivost, osnovni kvalitet na kojem se mogu razvijati ostala povoljna mentalna stanja</s>

<s>arahant - „dostojni“ ili „pročišćeni"; osoba čiji um je oslobođen nečistoća (kilesa), koji se oslobodio svih okova koji vezuju um za krug preporađanja i koji se neće više preporađati.</s><s>Budina titula i najviši nivo među plemenitim sledbenicima.</s>

<s>ārammaṇa - zaokupljenost; mentalni objekat.</s>

<s>ariya - plemeniti, idealan.</s><s>Takođe „plemeniti čovek“ (videti ariya-puggala).</s>

<s>ariyadhana: Plemenito bogatstvo; kvaliteti koji služe kao 'kapital' u traganju za oslobođenjem: ubeđenje (videti saddhā), vrlina (videti sīa), svest, strah od zla, upućenost u učenje, velikodušnost (videti dāna) i sposobnost rasuđivanja.</s>

<s>ariya-puggala - plemeniti čovek; prosvetljena osoba.</s><s>Onaj ko je ostvario barem jedan od četiri plemenita puta (videti magga) ili njihova ploda (videti phala).</s><s>Uporediti puthuđđana (prost čovek).</s>

<s>ariya-saćća - plemenita istina.</s><s>Reč „arija“ (plemenito) može takođe označavati ideal ili merilo i u tom kontekstu znači „objektivnu“ ili univerzalnu“ istinu.</s><s>Ima ih četiri: patnja, nastanak patnje, iskorenjivanje patnje i put vežbanja koji vodi ka iskorenjivanju patnje.</s>

<s>arūpa-đhāna - bezoblično zadubljivanje na područje netelesnoga.</s><s>Karakteriše se sabranošću i ravnodušnošću duha.</s><s>Područja arupa-đhāna su sljedeća: 1. područje beskonačnog prostora, 2. područje beskonačne svesti, 3. područje ničega, 4. područje ni-opažanja-ni-neopažanja.</s><s>Ovim se procesom postepeno redukuju karakteristike uma, dok se opseg pažnje širi a sadržaj svesti postepeno sužava.</s>

<s>āsava - zatrovanost, mentalne naslage ili nečistoće; Četiri su „otrova“ što čoveka vuku u neznanje: 1. ljubav, osećajnost (kama), 2. egzistencija, želja za postojanjem (bhava), 3. spekulacija, oslanjanje na „spekulativna gledišta“ (ditthi) i zabluda, duhovno neznanje (avijja) -- koji „teku“ iz uma i daju pokretačku snagu točku rađanja i smrti.</s>

<s>asubha - neprivlačnost, odvratnost, nečistoća.</s><s>Buda preporučuje kontemplaciju o ovim aspektima tela kao protivteži požudi i samodopadljivosti.</s><s>Videti takođe kāyagatā-sati.</s>

<s>asura - vrsta demonskih bića koja su se, poput Titana u grčkoj mitologiji, borila sa devama za prevlast na nebu i izgubila.</s><s>Videti apāya-bhūmi.</s>

<s>aviđđa - neznanje, nesvesnost, zabluda, zamaglenja svesnost, obmanutost o pravoj prirodi uma.</s><s>Videti takođe moha.</s>

<s>āyatana - čulni medijum.</s><s>Unutrašnji čulni mediji su čulni organi -- oči, uši, nos, jezik, telo i um.</s><s>Spoljašnji čulni medijum su njihovi objekti -- prizor, zvuk, miris, ukus, dodir i misao.</s>

<s>B</s>

<s>bardo - međustanje.</s><s>U učenjima dijamantskog puta se obično govori o šest stanja postojanja, odnosno bardoa.</s>

<s>bhante - poštovani gospodin; na ovaj način se nezaređeni često obraćaju monahu.
 
bhava - bivanje.</s><s>Stanja bića koja se prvo razvijaju u umu i onda mogu biti doživljena kao unutrašnji svetovi i/ili svetovi na spoljašnjem nivou.</s><s>Postoje tri nivoa bivanja: na čulnom nivou, na nivou oblika i na bezobličnom nivou.</s>

<s>bhāvanā: zadubljenje, usredsređivanje na određeni predmet, koncentracija, razvoj duha, meditacija.</s><s>Treći od tri temelja za postupke koji donose nagradu.</s><s>Postoje dvije vrste bhavana: 1. razvijanje mira i sabranosti, 2. razvijanje uvida i saznanja.</s><s>Videti takođe dāna i sīla.</s>

<s>bhikkhu (bhikkhunī) - budistički monah (monahinja), prosjak, beskućnik; osoba koja je napustila dom kako bi živela život ispunjenim vrlinom (videti sīla) u skladu sa pravilima definisanim u Vinaya piṭaki u celiniini, a naročito sa pravilima Pātimokkhe.</s><s>Videti saṅgha, parisā, upasampadā.</s>

<s>bodhi (sanskrt: बोधि) je indijski pojam koji se posebno koristi u budizmu sa značenjem buđenja (od budh - buditi).</s>

<s>bodhi drvo je drvo iz roda smokve u Uruveli, na obali reke Neranđare, pored današnje Gaje pod kojim je, prema budističkom predanju, Sidarta Gautama dostigao probuđenje i postao Buda.</s>

<s>bodhi-pakkhiya-dhamā - „krila probuđenja“ -- sedam skupova principa koja olakšavaju probuđenje i time, prema Budi, sačinjavaju srž učenja.: [1] četiri područja delovanja (videti satipatthana); [2] četiri ispravna napora (sammappadhana) -- napor da se izbegne nastanak nepoželjnihh stanja u umu, da se napuste sva ona koja su već nastala, da se podstaknu ona poželjnato, a ona koja već postoje da se održe; [3] četiri osnove uspeha (iddhipada) -- želja, istrajnost, usredsređenost, opreznost; [4] pet dominantnih faktora (indrija) -- ubeđenost, postojanost, sabranost pažnje, koncentracija, odvraćenost; [5] pet snaga (bala) -- identično sa [4]; [6] sedam faktora probuđenja (bojjhanga) -- sabranost, istraživanje fenomena, istrajnost, ushićenje, (videti pīti), vedrina, koncentracija, ravnodušnost i [7] osmostruki put (magga) -- ispravno razumevanje, ispravna odluka, ispravan govor, ispravno delovanje, ispravan život, ispravan napor, ispravna svesnost i ispravna koncentracija.</s>

<s>bodhisatta - „Biće koje teži probuđenju"; termin kojim se opisuje Buda pre nego što je zapravo postao Buda, počev od njegovih prvih težnji ka budinstvu pa sve do potpunog probuđenja.</s><s>Sanskritski oblik: bodhisattva.</s>

<s>brahmā - „veliki“.</s><s>Stanovnik nadčulnog nebeskog sveta oblika ili bezobličnosti.</s>

<s>brahma-vihāra - četiri „božanska“ boravišta u kojima se nalazimo kada su u nama maksimalno razvijena četiri kvaliteta: mettā (prijateljska ljubav), karuṇā (saosećanje), muditā (radost zbog sreće drugih) i upekkhā (spokojstvo).</s>

<s>brahman - bramanska kasta u Indiji je dugo tvrdila da su njeni pripadnici, već svojim rođenjem, vredni najvišeg poštovanja.</s><s>Budizam je pozajmio naziv braman da bi označio one koji su dostigli najviši cilj i kako bi pokazao da je poštovanje zalužujemo ne rođenjem, rasom ili kastom kojoj pripadamo, već duhovnim postignućem.</s><s>Kada se koristi u budističkom smislu, ovaj termin je sinonim sa arahantom.
 
buddha - budni, probuđeni.</s><s>Jedan od naziva sa Gotama Budu.</s><s>Prema tradiciji, postoji duga linija Buda koja se proteže u beskonačnu prošlost.</s>

<s>V</s>

<s>vassa - period monsuna, od jula do oktobra, kada se od svakog monaha očekuje da ostane na jednom mestu, čime takođe dobija priliku za intezivniju meditaciju.</s>

<s>vaṭṭa - ciklus rođenja, smrti i preporađanja.</s><s>Ovaj pojam označava smrt i ponovno rođenje živih bića, ali i nečistoća (kilesa) u umu.</s><s>Videti saṃsāra.</s>

<s>vedanā: Osećaj -- zadovoljstvo, bol, ni zadovoljstvo ni bol (neutralan).</s><s>Videti khandha.
 
vićāra - procenjivanje, istrajna misao.</s><s>U meditaciji, vićāra je mentalni faktor koji dopušta našoj pažnji da se pomera i menja perspektivu u odnosu na odabrani objekat meditacije.</s><s>Vićāra i s njom povezan faktor vitakka dostižu punu zrelost nakon razvijanja prvog stupnja đhāne.</s>

<s>viđđā - Jasno znanje; čista svesnost; nauka (posebno, kognitivne moći razvijene kroz praktikovanje koncentracije i neprianjanja).</s>

<s>viđđā-ćaraṇa-sampano - savršen u znanju i ponašanju.</s><s>Jedan od Budinih epiteta.
vimutti: Izbavljenje; sloboda od tvorevina i konvencija uma.</s>

<s>Vinaya - monaška disciplina, u štampanom obliku obuhvata šest tomova, a njena pravila obuhvataju svaki aspekt života bhikkhua i bhikkhunī.</s><s>Suština pravila za zaređene sadržana je u pātimokkhi.</s><s>Spoj dhamme sa vinajom čini suštinu budističke religije: „Dhamma-vinaja“ -- „učenje i displina“ -- jeste ime koje je Budao dao religiji koju je utemeljio.</s>

<s>viññāṇa - svest, čin registrovanja informacija koje nam dolaze kroz čula.</s>

<s>vipāka - posledica i plod voljnog postupka koji je počinjen u prošlosti.</s>

<s>vipassanā - jasni intuitivni uvid u fizički i mentalni fenomen u trenutku dok nastaje i nestaje i njegovo sagledavanje onakvog kakav zaista jeste -- objektivno -- kroz njegove tri karakteristike (videti ti-lakkhaṇa) i kroz patnju, njen nastanak, njen prestanak i put koji vodi do njenog prestanka.
 
vipasanūpakkilesa - iskrivljavanje uvida; intenzivna iskustva koja se mogu doživeti tokom meditacija i koja nas navode na pomisao da smo došli do kraja puta.</s><s>Standardna lista nabraja ih deset: svetlost, psihičke moći, ushićenost, vedrina, zadovoljstvo, izuzetna uverenost, preteran napor, opsednutost, ravnodušnost i zadovoljenost.</s>

<s>viriya - istrajnost; energija.</s><s>Jedno od deset savršenstava (pāramī), pet snaga (bala; videti bodhi-pakkhiya-dhammā) i pet dominatnih faktora (indriya; videti bodhi-pakkhiya-dhammā).</s>

<s>visakha (takođe vesakha, vesak) - drevno ime za indijski mesec po lunarnom kalendaru u proleće, koje danas odgovara periodu april-maj.</s><s>Prema tradiciji, Budino rođenje, probuđenje i parinibbana su se dogodili u noći punog meseca u mesecu visakha.</s><s>Ovi događaji se danas kao praznik Visakha slave svake godine širom theravadskog budističkog sveta.</s>

<s>vitakka - usmerena misao.</s><s>U meditaciji, vitakka jeste mentalni faktor uz pomoć kojeg se pažnja usmerava na odabrani objekat.</s><s>Vitakka i s njom povezan faktor vicara dostižu punu zrelost nakon razvijanja prvog stupnja jhane.</s>

<s>G</s>

<s>D</s>

<s>dāna - davanje, velikodušnost; ponuda, milostinja.</s><s>U užem značenju, davanje neke od četiri monahu neopohodne stvari.</s><s>U žirem, sklonost davanju, bez očekivanja protivusluge od onoga kome se daje.</s><s>Dana je prva tema u Budinom sistemu postupnog vežbanja (videti anupubbi-kathā), prva od deset pāramīja, jedno od sedam dragocenosti (videti dhana) i prvi od tri temelja za postupke koji donose dobrobit.</s>

<s>deva (devatā) - „blistavi“ -- stanovnik nebeskih svetova.</s>

<s>Devadatta - nećak Budin koji je pokušao da izazove raskol unutar sanghe, po čemu je među budistima postao oličenje nekoga ko svesno ili nesvesno pokušava da učenje potkopa iznutra.</s>

<s>dhamma (skt. dharma) - (1) Događaj; neki fenomen u i po sebi; (2) kvalitet svesti; (3) doktrina, učenje; (4) nibbāna.</s><s>Takođe, principi ponašanja koje bi ljudska bića trebalo da sledekako bi živeli u skladu sa prirodnim poretkom stvari; kvaliteti uma koje bi trebalo da razvijaju kako bi razvili latentna svojstva uma.</s><s>Sledstveno tome, „dhamma“ se koristi takođe da označi svako učenje koje podučava ovakvim načelima.</s><s>Tako Budina dhamma označava njegovo učenje i direktno iskustvo nibbāne, onaj kvalitet kojem to učenje stremi.</s>

<s>Dhamma-vinaya: „učenje (dhamma) i pravila (vinaya)." Budin naziv za religiju koju je osnovao.</s>

<s>dhana - dragocenost(i).</s><s>Sedam kvaliteta: poverenje (saddhā), vrlina (videti sīla), svesnost & pažnja (hir-ottappa), poznavanje učenja (suta), velikodušnost (videti dāna) i mudrost (paññā).</s>

<s>dhātu: Element; svojstvo, stanje.</s><s>Četiri fizička elementa ili svojstva su zemlja (čvrstoća), voda (tečenje), vetar (kretanje) i vatra (toplota).</s><s>Podela na šest elemenata uključuje četiri pobrojana i još prostor i svest.</s>

<s>dhutaṅga - Svojevoljno preduzete asketske vežbe koje monasi i ostali meditanti mogu praktikovati s vremena na vreme ili kao dugoročnu odluku kako bi negovali odvraćenost i odlučnost, a i da bi podstakli enerigu u sebi.</s><s>Za monahe, ima trinaest ovakvih vežbi: (1) korišćenje samo starih, odbačenih ogrtača; (2) koerišćenje samo jednog kompleta od tri ogrtača; (3) odlazak u prošenje hrane; (4) ne biranje šta će uzeti a šta ne kada ide u prošenje; (5) uzimanje samo jednog obroka dnevno; (6) jedenje samo iz posude u koju se prosi hrana; (7) odbijanje bilo kakve hrane ponuđene pošto je prošenje hrane završeno; (8) življenje u šumi; (9) življenje pod drvetom; (10) življenje pod otvorenim nebom; (11) življenje na groblju; (12) zadovoljavanje sa bilokakvim boravištem koje imamo; (13) izbegavanje da se ikada legne.</s>

<s>dosa - odbojnost; mržnja; ljutnja.</s><s>Jedno od tri neblagotvorna korena (mūla) u umu.</s>

<s>dukkha - patnja; bol; muka; neprijatnost, nespokojstvo; nezadovoljstvo; uznemirenost.</s>

<s>Đ</s>

<s>đhāna (skt: dhyāna) - zadubljenje, kontemplacija.</s><s>Kroćenje pažnje i sadržaja svesti i postizanje potpunog duševnog mira.</s><s>Stanje snažne skoncentrisanosti na jedan fizički podražaj (što rezultuje u rūpa đhāni) ili mentalni sadržaj (što rezultuje u arūpa đhāni).</s><s>Razvoj jhane kreće se od privremene suspenzije pet prepreka (videti nivaraṇa) preko razvoja pet mentalnih faktora: vitakka (usmerena misao), vićāra (procena), pīti (ushićenje), sukha (zadovoljstvo) i ekaggatārammana (usredsređenost).</s>

<s>E</s>

<s>ekagatāramana - usredsređenost na jednu tačku.</s><s>U meditaciji, kvalitet svesti koji omogućuje da nam pažnja ostane sabrana i fokusirana na odabrani objekat meditacije.</s><s>Ekaggatarammana dostiže svoju punu zrelost tek onda kada razvijemo četvrti nivo jhane.</s>

<s>ekāyana-magga - jedinstveni put; direktan put.</s><s>Ovim se označava praksa sabranosti pažnje unutar četiri okvira: telo, osećaji, um i sadržaji uma.</s>

<s>evaṃ - ovako; na ovaj način.</s><s>Ovaj izraz se koristi u Tajlandu kao formalni završetak propovedi.</s>

<s>Ž</s>

<s>Z</s>

<s>I 
 
idappaććayatā - Ta uslovljenost.</s><s>Ovo je naziv za princip uzročnosti koji je Buda otkrio upravo one noći kada je dostigao probuđenje i naglašava da, kako bismo okončali patnju i nespokojstvo, moramo u potpunosti razumeti proces uzročnosti i to kao sile u uslovljenosti koje smo iskusili u ravni direktnog iskustva, bez potrebe da to značenje proširujemo i na sile koje deluju izvan nje.</s>

<s>indriya - čula, mentalni faktori.</s><s>U suttama ovaj termin se može odnositi na tkivo čula (āyatana) ili na pet mentalnih faktora: saddhā (poverenje), viriya (energija, istrajnost), sati (svesnost), samādhi (koncentracija) i paññā (mudrost.</s>

<s>J</s>

<s>yakkha - demonska bića iz narodnih verovanja, koja se često sreću i u pali kanonu.</s><s>Pripisuju im se neprijateljske namere prema monasima i monahinjama koji u osami pokušavaju da dostignu više stupnjeve zadubljenja.</s><s>Obično ih noću ometaju velikom bukom.</s>

<s>K</s>

<s>kalyāṇamitta - duhovni prijatelj; mentor ili učitelj dhamme.</s>

<s>kamma (skt. karma) - delo, delanje.</s><s>Namerni, voljni postupci, koji rezultuju rođenjem i nastankom.</s>

<s>karuṇā - saosećanje; simpatija; težnja da se pronađe način da se istinski pomogne sebi i drugima.</s><s>Jedno od deset savršenstava (parami) i jedno od četiri „uzvišena boravišta“ (brahma-vihāra).</s>

<s>kāya - telo.</s><s>Obično se odnosi na fizičko telo (rupa-kaja; videti rūpa), ali ponekad i na mentalno telo (nama-kaja; videti nāma).</s>

<s>kāyagatā-sati - sabranost pažnje uronjena u telo.</s><s>Ovo je zajednički termin koji pokriva nekoliko meditativnih tema: sabranost pažnje na dah; svesnost položaja tela; svesnost onoga šđto radimo; analiziranje delova tela; analiziranje fizičkih svojstava tela (videti dhatu); kontemplacija činjenice da telo neizbežno umire i raspada se.</s>

<s>khandha - gomila; grupa; sastojak.</s><s>Fizičke i mentalne komponente ličnosti i čulnog iskustva uopšte.</s><s>Pet osnova prianjanja (videti upadāna).</s><s>Prema Budinoj analizi, tih pet „ogranaka“ ljudskog bića su jedan materijalni, fizički (rūpa) i četiri mentalna (nāma) fenomena: vedanā (osećaj), sańńa (opažaj), saṅkhāra (mentalni obrasci) i viññāṇa (svest).</s>

<s>khanti - strpljenje; izdržljivost.</s><s>Jedno od deset savršenstava (pāramī).</s>

<s>kilesa - nečistoća: lobha (požuda), dosa (mržnja) i moha (obmana) u njihovim različitim formama, koje uključuju takve stvari kao što su pohlepa, zlovolja, bes, pakost, dvoličnost, aroganciju, zavist, škrtost, nepoštenje, hvalisavost, tvrdoglavost, nasilnost, oholost, taštinu, opijenost i samoljublje.</s>

<s>kusala - Karmički korisno, vešto, dobro, blagorodno.</s><s>Postupak koji ima ovaj moralni kvalitet (kusala-kamma) sigurno će doneti (pre ili kasnije) sreću i povoljan ishod.</s><s>Postupci koje karakteriše njegova suprotnost (akusala-kamma) vode u patnju.</s><s>Videti kamma.</s>

<s>L</s>

<s>lobha - pohlepa; požuda; štetna želja.</s><s>Takođe raga.</s><s>Jedan od tri neblagotvorna korena (mula) u umu.</s>

<s>loka - svet.</s>

<s>loka-dhamma - stvari ili fenonemi ovoga sveta.</s><s>Standardna lista sadrži ih osam: bogatstvo, gubitak bogatstva, položaj, gubitak položaja, pohvala, kritika, zadovoljstvo, bol.</s>

<s>lokavidū - poznavalac ovoga sveta.</s><s>Jedan od epiteta Budinih.</s>

<s>lokutara - transcendentno; nadnaravno (videti magga, phala i nibbana).</s>

<s>Lj</s>

<s>M</s>

<s>magga - put.</s><s>Naročito, put do prestanka patnje i nespokojstva.</s><s>Četiri transcendentna puta (ili jedan put sa četiri nivoa) jesu put ulaska u tok (koji nosi ka nibbāni, čime se osigurava da će se ta osoba ponovo roditi još najviše sedam puta), put samo jednog povratka, put nepovratka i put do stupnja arahanta.</s>

<s>mahāthera - „veliki starac." Počasna titula koju automatski dobija svaki bhikkhu sa najmanje dvadeset godina monaškog života iza sebe.</s>

<s>Māra - personifikacija zla i iskušenja.</s>

<s>mettā - ljubav motivisana saosećanjem; blagonaklonost.</s><s>Jedno od deset savršenstava (pāramī) i jedno od četiri „uzvišena boravišta“ (brahma-vihāra).</s>

<s>moha - obmana; neznanje (aviđđā).</s><s>Jedan od tri neblagotvorna korena (mūla) u umu.</s>

<s>muditā - saradost.</s><s>Radost zbog sreće, svoje i onih oko nas.</s><s>Jedno od deset savršenstava (parami) i jedno od četiri „uzvišena boravišta " (brahma-vihāra).</s>

<s>mūla - doslovno, „koren“.</s><s>Fundamentalna stanja uma koja određuju moralni kvalitet -- dobro (kusala) ili pogrešno (akusala) -- svih postupaka koje namerno učinimo (videti kamma).</s><s>Tri neblagorodna korena su lobha (pohlepa), dosa (odbojnost) i moha (obmanutost); blagorodni koreni su njihove suprotnosti.</s>

<s>N</s>

<s>nāga - termin najčešće korišćen za snažna, dostojanstvene i odvažne životinje, kao što su slonovi i magične zmije.</s><s>U budizmu on se koristi za one koji su dostigli cilj praktikovanja učenja.</s>

<s>nāma - mentali fenomen.</s><s>Zajednički naziv za vedanā (osećaj), sańńā (opažaj), ćetana (volja), phassa (čulni kontakt) i manasikāra (pažnja).</s><s>Videti: rūpa.</s><s>Neki komentari nāma koriste da označe mentalne komponente u okviru pet khandhi.</s>

<s>nāma-rūpa - ime-i-lik; um-i-materija; mentalno-fizičko.</s><s>Jedinstvo mentalnog fenomena (nāma) i fizičkog fenomena (rūpa), uslovljenog svešću (viññāṇa) u uzročnom lancu uslovljenog nastanka (paṭićća-samuppāda).</s>

<s>nekhamma - odvratnost, odvraćenost; doslovno, „oslobođenost požude ".</s><s>Jedan od deset pāramī.
 
nibbāna (skt. nirvāna) - oslobađanje; doslovno, „razvezivanje“ uma od mentalnih mental naslaga (videti āsava), nečistoća (videti kilesa) u kruga preporađanja (videti vaṭṭa), kao i svega onoga što je moguće opisati ili definisati.</s><s>Kako ovaj termin takođe znači gašenje vatre, on konotira i stišavanja, hlađenja i mira. (U Budino vreme verovalo se da je plamen „vezan“ za gorivo od kojeg nastaje, a kada se ugasi onda je oslobođen te veze.) „Potpuna nibbana“ u nekim kontekstima označava iskustvo probuđenja; u drugim, umiranje arahanta.</s>

<s>nibbidā - otrežnjenje, odbojnost, gađenje, zamor.</s><s>Okretanje um od uslovljenog sveta saṃsāre ka neuslovljenom, transcendentnom – ka nibbāni.</s>

<s>nimitta - mentalni znak ili slika koja se tokom meditacije može javiti u umu.</s><s>Uggaha nimitta označava bilo koju sliku koja se spontano javi tokom meditacije.</s><s>Paṭibhāga nimitta označava onu sliku koja je nastala kao proizvod upravljanja svešću.</s>

<s>nirodha - prestanak; razilaženje; iščezavanje.</s>

<s>nīvaraṇa - prepreke u koncentraciji: čulna želja (kamacchanda), zlovolja (bjapada), lenjost i umrtvljenost (thina-middha), uznemirenost i strepnja (uddhacca-kukkucca) i sumnja (vicikiccha).</s>

<s>Nj</s>

<s>O</s>

<s>opanayiko - ono što je unutra, što je okrenuto ka unutra, ka sebi.</s><s>Jedan od epiteta Bude.</s>

<s>P</s>

<s>pabbađđā - „Pobeći (od dome u beskućnički život)"; zaređenje kao samanera (samaneri) ili monah (monahinja).</s>

<s>paććekabuddha - "utihnuli buda", probuđena osoba koja nema sposobnost podučavanja drugih.</s>

<s>pali - jezik na kojem je zapisan kanon theravada budističke škole.</s>

<s>paññā - mudrost, uvid, inteligencija, zdrav razum.</s><s>Jedan od deset kvaliteta karaktera (pāramī)</s>

<s>pāramī, pāramitā - kvalitet savršenost karaktera.</s><s>Grupa od deset kvaliteta koje je tokom dugog niza života razvio bodhisatta i kao grupa oni se unutar pali kaknona pojavljuju jedino u Đatakama ("Pričama o rođenjima"): velikodušnost (dāna), vrlina (sīla), odvraćenost (nekkhamma), mudrost (paññā), energija/istrajnost (viriya), strpljenje/trpeljivost (khanti), istinoljubivost (saćća), odlučnost (adhiṭṭhāna), saosećajna ljubav (mettā) i ravnodušnost (upekkhā).</s>

<s>parinibāna - kompletno utrnuće; potpuni nestanak khandhi koje se događa posle smrti nekog arahanta.</s>

<s>parisā - sledbeništvo; skup.</s><s>Četiri grupe Budinih sledbenika su: monasi, monahinje, nezaređeni muški i ženski sledbenici.</s>

<s>pariyatti - teorijsko razumevanje Dhamme stečeno čitanjem i proučavanjem tekstova i učenjem.</s><s>Videti paṭipatti i paṭivedha.</s>

<s>paṭićća-samupāda - uslovljeni nastanak.</s><s>Shema koja pokazuje put kojim dolazi do interakcije sastojaka (khandha) i čulnih medija (ajatana), s jedne strane, i neznanja (aviđđā) i želje (taṇhā), čime se stvara nespokojstvo i patnja (dukkha).</s><s>Pošto su ove interakcije veoma kompleksne, postoji više različitih verzija paṭićća samuppāde izložene u suttama.</s><s>Često, shema počinje neznanjem.</s><s>Takođe, često je da počinje međuodnosom između imena (nāma) i lika (rūpa), na jednoj strani, i čulne svesti (viññāna), na drugoj.</s>

<s>pātimokkha - osnovni skup pravila monaške discipline, sačinjen od 227 pravila za monahe (bhikkhu) i 310 za monahinje (bhikkhunī).</s><s>Videti Vinaya.</s>

<s>paṭipadā - put, sredstvo dolaženja do cilja.</s><s>"Srednji put" (mađđhima paṭipadā) koji je podučavao Buda; put prakse opisan u četvrtoj plemenitoj istini.</s>

<s>paṭipatti: Praktikovanje Dhamme, nasuprot pukom teorijskom znanju (pariyatti).</s>

<s>paṭivedha - direktno, praktično iskustvo Dhamme.</s><s>Videti takođe pariyatti i paṭipatti.</s>

<s>peta - gladni duh.</s><s>Jedno od klasa bića u nižim svetovima, koja su u stanju da se ponekad prikažu i kao ljudska bića.</s><s>Pete se u budističkoj umetnosti prikazuju kao izgladnela bića sa izuzetno malim ustima kroz koja nikada ne mogu da unesu onoliko hrane koliko im je potrebno da utole svoju bezgraničnu glad.</s>

<s>phala - plod.</s><s>Naročito, plod nekog od četiri transcendentna puta (videti magga).</s>

<s>phra (tajlandski) - poštovani.</s><s>Koristi se kao prefiks uz ime monaha (bhikkhu).</s>

<s>pīti - ushićenje; blaženstvo; oduševljenje.</s><s>U meditaciji, ugodan kvalitet uma, koji dostiže punu zrelost pošto je razvio drugi stupanj jhāne.</s>

<s>pūja - Počast, poštovanje; devocija.</s><s>Najčešće, iskazivanje počasti Budi, koje se u manastirima praktikuje svakog dana (ujutru i uveče), na dan uposatha ili u drugim naročitim prilikama.</s>

<s>puñña - zasluga, vrednost; unutrašnje osećanje blagostanja koje dolazi pošto smo postupili ispravno i korisno i koje nas navodi da i ubuduće tako postupamo.</s>

<s>puthuđđana - prost čovek, jedan od mnogih.</s><s>Osoba koja još nije dostigla nijedan od četiri stupnja probuđenja (videti magga).</s><s>Uporediti ariya-puggala.</s>

<s>R</s>

<s>rāga - požuda, pohlepa.</s>

<s>rūpa - oblik, telo; fizički fenomen; ono što opažamo čulima.</s>

<s>S</s>

<s>sabhāva-dhamma - priroda; bilo koji fenomen, događaj, svojstvo ili kvalitet doživljeni u i po sebi.</s>

<s>saćća - istinitost.</s><s>Jedno od deset savršenstava (parami).</s>

<s>saddhā - uverenost, vera.</s><s>Poverenje u Budu koje nam daje volju da njegovo učenje sprovedemo u praksi.</s><s>Ovo uverenje postaje nepokolebljivo kada dostignemo nivo „ulaska u tok“ (videti sotāpanna).</s>

<s>sādhu - „tako je“ (uzvik); izraz kojim se iskazuje zahvalnost i slaganje.</s>

<s>sagga - nebesa, nebeski svet.</s><s>Boravište deva.</s><s>Za preporađanje na nebu se kaže da je jedna od nagrada za velikodušnost (videti dāna) i vrlinu (videti sīla).</s><s>Međutim, kao i svako drugo boravište unutar saṃsāre, i ovde je boravak samo privremen.</s>

<s>sakadāgāmi - „jednom-povratnik“.</s><s>Osoba koja je odbacila prva tri okova koja um vezuju za krug preporađanja (videti saṃyojana), koja je oslabila okove čulne žeđi i razdražljivosti i koja će se posle smrti roditi u ovom svetu još samo jednom.</s>

<s>sakkāya-diṭṭhi - verovanje u postojanje trajnog sopstva, poistovećivanje sa njom.</s><s>Stanovište koje, pogrešno, smatra da je neka od khandha u stvari „ja"; prvi od deset okova (saṃyođana).</s><s>Napuštanje sakkāya-diṭṭhi jedno je od obeležja „ulaska u tok“.</s>

<s>Sākyamuni - „Mudrac iz plemena Sakja"; jedan od epiteta Budinih.</s>

<s>sākya-putta - sin plemena Sakja.</s><s>Epitet budističkih monaha, nastao na osnovu Budinog porekla.</s>

<s>sallekha-dhamma - pretpostavke za brisanje (nečistoća) -- imati malo potreba, biti zadovoljan sa onim što se ima, osamljenost, ne preterivanje u druželjubivosti, istrajnost, vrlina (videti sīla), koncentracija, odvraćenost, rasterećenost i direktno znanje i sagledavanje izbavljenja.</s>

<s>samādhi - koncentracija, sabiranje uma; praksa usredsređivanja uma na jedan osećaj ili predmet.</s><s>To je posljednji član osmostrukog puta kojim se postiže prevazilaženje patnje.</s>

<s>samaṇa - asketa.</s><s>Bukvalno, osoba koja je napustila konvencionalne obaveze društvenog života kako bi pronašla način života više „ispravan“ (sama) u odnosu na prirodu.</s>

<s>samaṇera (samaṇerī) - mali samaṇa; iskušenik (iskušenica) koji se pridržava deset pravila i kandidat je za punopravan prijem u red bhikkhua.</s>

<s>sambhavesin - biće koje traga za mestom na kojem će se roditi.</s>

<s>sammuti - konvencionalna stvarnost; konvencija; relativna istina; pretpostavka; bilo šta što je nastalo na osnovu uma.</s>

<s>sampađañña - jasno razumevanje</s>

<s>saṃsāra - krug rađanja i umiranja.</s>

<s>saṃvega - osećanje šoka, smetenosti i otuđenosti koje dolazi sa uviđanjem uzaludnosti i besmislenosti življenja na dotadašnji način; pročišćujuće uviđanje da smo toliko dugo grešili dopuštajući sebi da budemo zaslepljeni i osećaj hitnosti u traženju izlaza iz tog začaranog kruga.</s>

<s>saṃyođana - okovi koji drže um prikovan za krug rađanja i umiranja (videti vatta) -- čvrsto verovanje u postojanje „ja“ (sakkāya-diṭṭhi), sumnjičavost (vićikiććha), slepa vezanost za pravila i ceremonije (sīlabbata-paramasa); čulna želja (kāma-rāga), odbojnost (vyāpāda); želja za materijalnim (rūpa-rāga), želja za nematerijalnim stvarima (arūpa-rāga), obmana (māna), nespokojstvo (uddhaćća) i neznanje (aviđđā).</s>

<s>sandiṭṭhiko - očigledno samo po sebi; neposredno vidljivo; ovde i sada.</s><s>Jedan od piteta Dhamme.</s>

<s>saṅgha - budistička monaška zajednica.</s>

<s>saṅkhāra - sklop, konstrukcija, uobličavanje; tvorevina uma; ispoljenje svesti i volje.</s>

<s>saññā: opažaj, mentalni čin prepoznavanja predmeta koji us registrovala čula.</s>

<s>sāsana - doslovno, „poruka“.</s><s>Budino učenje; budistička religija.</s>

<s>sati - pažnja, samoposmatranje.</s><s>U nekim kontekstima, reč sati kada se koristi sama pokriva takođe i svesnost (sampajańńa).</s>

<s>satipaṭṭhāna - osnova pažnje; okvir njenog delovanja -- telo, osećanja, um i sadržaji uma, posmatrani objektivno, onako kako se događaju.</s>

<s>sa-upādisesa-nibāna - nibana sa još nešto preostalog „goriva“ (ovo je analogija sa ugašenom vatrom, ali pepeo je još uvek užaren) -- oslobađanje onako kako ga doživljava u ovom životu jedan arahant.</s>

<s>sāvaka - „slušalac“.</s><s>Učenik Budin, naročito plemeniti učenik.</s>

<s>sajado (burmanski) - učitelj, poštovani starac; počasna titula koja se daje veoma cenjenom burmanskom monahu</s>

<s>sekha - učenik, onaj ko još vežba.</s><s>Plemeniti učenik (ariya-puggala) koji još nije dostigao nibbānu..</s>

<s>sīla - vrlina, moral.</s><s>Kvalitet etičke čistote koji nas sprečava da skrenemo sa osmostrukog puta.</s><s>Takođe, praktično pravilo, zbog čijeg pridržavanja nećemo činiti neke štetne postupke.</s><s>Sila je druga oblast postepenog treninga (videti anupubbi-kathā), jedna od deset pāramīja, drugo od sedam dragocenosti (videti dhana) i prva od tri osnove blagotvornih postupaka (videti dāna i bhāvanā).</s>

<s>sotāpanna: Onaj koji je „ušao u tok“.</s><s>Osoba koja je odbacila prva tri okova koji um vezuju za krug rađanja i umiranja (videti samjojana) i otuda je ušao u „tok“ koji ga neizbežno nosi ka nibbani, a na osnovu toga je izvesno da će se na ovom svetu preporoditi još samo sedam puta.</s>

<s>stupa (pali: thupa) - prvobitno, grobna humka u kojoj su zakopane ostaci svete osobe -- kao što je Buda -- ili predmeti koje je koristila.</s><s>Tokom vekova ovaj objekat se razvio u visoke, strelaste spomenike kakvi su česti u manastirima po Tajlandu, Šri Lanki i Burmi; a na drugoj strani, u pagode u Kini, Koreji i Japanu.</s>

<s>sugati - srećno odredište; dva viša nivoa egzistencije u kojima je moguće se preporoditi zahvaljujući prošlim ispravnim postupcima (videti kamma): preporađanje u svetu ljudi i na nebu (videti sagga).</s><s>Nijedno od ovih stanja nije trajno.</s>

<s>sugato - "Srećni", onaj koji je otišao ili ide u dobrom smeru.</s><s>Jedan od epiteta Budinih.</s>

<s>sukha - zadovoljstvo; olakšanje; zadovoljenost.</s><s>U meditaciji, mentalni kvalitet koji svoju punu zrelost doseže posle razvijanja trećeg nivoa đhāne.</s>

<s>sutta (skt: sutra) - „nit, potka"; govor Bude ili učenika koji su živeli u njegovo vreme.</s>

<s>T</s>

<s>tādi - „takav," još jedna od oznaka za onoga ko je dostigao cilj.</s><s>Njime se želi reći da je stanje te osobe neodredljivo, ali i da ne podleže bilo kakvoj promeni ili uticaju.</s>

<s>taṇhā - žudnja, žeđ, želja - za čulnim zadovoljstvima, za postojanjem ili za nepostojanjem (videti bhava).</s><s>Duboko je usađena u ljudskoj prirodi i donosi sve nedaće.</s><s>Oslobođenje od taṇhe prvi je korak na putu oslobođenja.</s><s>Videti takođe lobha (pohlepa; strast).</s>

<s>tāpas - pročišćujuća „vatra“ ili meditativna praksa.</s>

<s>Tathāgata - doslovno, „takodošavši (tatha-gata)" ili „onaj ko je postao svoj"(tatha-āgata), epitet korišćen u drevnoj Indiji za osobu koja je dostigla najviši duhovni cilj.</s><s>U budizmu, on obično označava Budu, mada se ponekad koristi i za nekog od njegovih učenika arahanta.</s>

<s>than (tajlandski; takođe „tan") - poštovani, blaženi.</s>

<s>thera - „stari." Počasna titula koja se automatski dodeljuje kada bhikkhu iza sebe ima deset godina monaštva.</s><s>Uporediti mahāthera.</s>

<s>theravāda - „učenje starih“ -- jedina od ranih budističkih škola koja je sačuvana do danas; u naše doba dominantna forma budizma u Tajlandu, na Šri Lanki i u Burmi.</s>

<s>ti-lakhaṇa - tri karakteristike svojstvene svim uslovljenim fenomenima -- oni su: prolazni, podložni patnji i bez trajne suštine.</s>

<s>tipiṭaka (skt. tripiṭaka) - budistički kanon; doslovno, tri „košare“ -- pravila discipline, govori i sistematizovane filozofske rasprave.</s>

<s>tiratana - „trostruki dragulj“ kojeg čine Buda, Dhamma i Sangha -- ideali kojima se svaki budista okreće kao utočištu.</s>

<s>tisarana - „trostruko utočište": Buda, Dhamma i Sangha.</s>

<s>Ć</s>

<s>U</s>

<s>upādāna - vezivanje, prianjanje; podloga za preporađanje.</s><s>Vezanost za čulne užitke, stavove, pravila i rituale, kao i za trajno sopstvo.</s>

<s>upāsaka / upāsikā - muški / ženski nezaređen sledbenik Bude.</s>

<s>upasampadā - potpuno monaško zaređenje.</s>

<s>upekkhā - spokojstvo.</s><s>Jedno od deset savršenstava (pāramī) i jedno od četiri „uzvišena boravišta“ (brahma-vihāra).</s>

<s>uposatha - dan predanosti, odgovara četirima fazama Meseca, kada se budistički nezaređeni sledbenici okupljaju kako bi saslušali govor o dhammi i pridržavali se dodatnih pravila morala.</s><s>Na dan uštapa i punog meseca monasi se okupljaju kako bi recitovali pravila Pātimokkhe.</s>

<s>F</s>

<s>H</s>

<s>hīnayāna - „malo vozilo (ka izbavljenju)", pežorativan termin -- skovali su ga oni koji su sebe nazivali sledbenicima mahāyāne, „velikog vozila " -- kako bi označili put prakse onih koji su kao Budine reči prihvatali samo najranije zabeležene njegove govore.</s><s>Hinajanisti odbijaju da priznaju kasnije govore, koje su sastavili mahajanski mudraci, a za koje se tvrdi da sadrže deo učenja za koje je Buda osećao da je suviše duboko za svoju prvu generaciju učenika, te ga je tajno poverio podzemnim zmajevima na čuvanje.</s><s>Današnja theravāda škola je potomak hīnayāne.</s>

<s>hiri-ottappa - „svesnost i obazrivost"; „moralni stid i moralni zazor“.</s><s>Ove dve bliske emocije -- „čuvari sveta " -- u osnovi su svakog blagorodnog postupka.</s><s>Hiri jeste unutrašnja svesnost koja nas odvraća od toga da činimo nešto što bi ugrozila naše samopoštovanje; ottappa jeste zdrav strah da ne učinimo nešto što bi moglo naškoditi i nama i drugima.</s>

<s>C</s>

<s>Č</s>

<s>Dž</s>

<s>Š</s>

<s>Literatura</s>

<s>Spoljašnje veze 
 Rečnik pali i budističkih termina
 Rečnik budističkih pojmova
 Budizam od A do Ž</s>

